**ОПИС И СПЕЦИФИКАЦИЈA ПРЕДМЕТА, УСЛОВИ ИСПОРУКЕ ИЛИ ИЗВРШЕЊА**

Предмет јавне набавке број 08/2023-02 је набавка услуга спасилачке службе.

**Назив и ознака из општег речника:** по општем речнику набавки ЦПВ: 92000000 – Услуге у области рекреације, културе и спорта.

Понуђена услуга мора у свим аспектима одговарати захтевима Наручиоца и мора бити у складу са датом техничком спецификацијом.

**Рок извршења услуга** је 3 месеца. Оквирни период у коме ће се пружати услуге је **од 10. јуна 2023. године, до 10. септембра 2023. године**.

**Услуге спасилачке службе обухватају следеће активности:**

Пружање услуга превентивног деловања и перманентни надзор над купачима и свим посетиоцима, посебно оним који су у води и воденим атракцијама, у смислу превенције нежељених догађаја и спречавања кршења правила садржаних у Правилнику Аква парка од стране посетилаца. Пружање услуга стручног спашавања из воде и стручног указивања прве помоћи у случају дешавања незгода на води и у води.

Потпуна координација са осталим лицима, запосленим код Наручиоца или ангажованим на други начин у смислу доследног спровођења Правилника Аква парка и осталих Законских и подзаконских аката Наручиоца.

Обављање предметних послова у складу са Законом, домаћим и међународним стандардима за предметну услугу.

Спровођење директних активности на имплементацији одредаба „Правилника Аква парка“.

Сва ангажована лица морају да поседују Уверења о завршеном стручном оспособљавању за спортско звање Спасилац или Спасилац инструктор у складу са Законом о спорту („Службени гласник РС“ бр. 10/2016), Правилником о стручном оспособљавању за обављање одређених стручних послова у спорту („Службени гласник РС“ бр. 8/2013) и Правилником о номенклатури спортских занимања и звања („Службени глаасник РС“ бр. 7/2013).

Понуђач је у обавези да приликом ангажовања лица за извршење услуге, поштује одредбе и испуни услове Закона о раду и одредбе Закона о безбедности и здрављу на раду, а Наручилац током вршења уговора задржава право провере примене наведених Закона.

Понуђач је у обавези да у радном односу, или неком другом виду радног ангажовања (уговор о делу, уговор о обављању привремених и повремених послова и сл.) има минимум 15 лица. Извршиоци су дужни да носе униформе обезбеђене од стране извршиоца услуга.

У случају изузетно лоших временских прилика, које онемогућавају нормално функционисање Аква парка, односно због којих неће бити посетиоца, наручилац ће одредити нерадан дан и о томе истог тренутка обавестити извршиоца.

Услуге ће се извршавати на до максимално 10 спасилачких позиција са потребним бројем извршилаца, и то до 9 часова дневно, са радним временом од 10,00 – 19,00 часова, у току оквирно 75 дана, у оквирном периоду ангажовања у коме ће се пружати услуге од 10. јуна – 10. септембра 2023. године (у овом периоду Аква парк неће радити оквирно 18 дана због редовног одржавања, које ће одредити наручилац у складу са својим потребама и за шта ће обавестити извршиоца најмање један дан пре дана планираног за редовно одржавање). Од одговарајућег броја извршилаца ангажовати једно лице координатор – руководилац спасилачке службе са радним временом 40 часова недељно у периоду од 10.06.2023. – 10.09.2023. године.

**Укупан износ оквирних радних сати за услуге спасилаца** на комплексу аква парка, у периоду важења уговора – од 10.06.2023. – 10.09.2023. године - 18 дана за текуће одржавање базена и опреме оквирно 75 дана, са радним временом од 10,00 - 19,00 часова, до 10 спасилачких позиција, са довољним бројем извршилаца **износи: 4.880 сати.**

**Укупан износ оквирних радних сати за услуге** **ангажовања координатора -руководиоца** спасилачке службе 40 сати недељно у периоду од 10.06.2023. – 10.09.2023. године, **износи: 510 сати.**

Укупан број сати је дат оквирно, тако да Наручилац задржава право измене у зависности од исказаних потреба, а све у складу са процесом рада, о чему ће понуђач бити благовремено обавештен од стране Наручиоца.

**Место извршења услуга** је комплекс Аква парка у Дољевцу са Базенским комплексом, укупне површине 1.695,18 m2 и то:

Базен са тобоганима П=172,50 m2, Тобоган З1: дужина 94,00 m, врх тобогана 8,94 m, Тобоган З2: дужина 14,80 m, врх тобогана 3,5 m,Тобоган З 3: дужина 16,90 m, врх тобогана 8,94 m, Тобоган З4: дужина 69,50 m, врх тобогана 6,22 m; Базен са таласима П=324,77 m2; Дечји базен П=95,03 m2; Рекреативни базен П=312,88 m2 и Sand pool базен П=790 m2.

Понуђач је дужан да приликом закључења уговора кориснику преда средство финансијског обезбеђења за испуњење уговорних обавеза и то једну бланко сопствену меницу, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо, са назначеним износом од 10% од укупне вредности понуде без ПДВ-а. Уз меницу мора бити достављена копија картона депонованих потписа који је издат од стране пословне банке коју понуђач наводи у меничном овлашћењу – писму.

Рок важења менице за испуњење уговоних обавеза је док траје уговорна обавеза.

Наручилац ће уновчити меницу уколико понуђач не испуњава уговорне обавезе које се односе на испуњење уговорних обавеза.